Grense | Projekte | Woes - Kreatiewe platform vir Afrikaans
Tuis > Projekte > Grense
Die nuwe tema vir Vandag in Woorde is ‘GRENSE’.
Dis seker omdat ek onlangs weer heen en weer oor ons land se grense geswerf het, dat hierdie tema nes geskrop het in my gedagtes. In die lewe is daar soveel grense wat soms van belang is en soms heeltemal onbelangrik is. Soms letterlik en soms net figuurlik is. Soms nodig is om opgerig te raak en soms nodig is om met geweld af te breek. Soms is dit ’n hele avontuur om ’n grens oor te steek en soms baie gevaarlik. Grense beskerm jou teen ander mense, maar grense beskerm ook ander mense teen jou. Grense beteken skeiding. Grense beteken ook soms eensaamheid. Of ingeperktheid.
Twee van die belangrikste grense in die lewe is die grens tussen gister en vandag. En die grens tussen vandag en môre. Daai grense moet ’n mens nie onnodig of nuuskierig probeer oorsteek nie. Bly tussen die twee, want dis die enigste werklikheid. Dis maar net my beskeie mening en ondervinding.
Wat van die grense wat ek en jy behoort op te rig? Om jouself te beskerm teen mense en dinge wat jou andersins skade sal aanrig of misbruik. Grense wat sal bepaal dat ‘nee’ ’n volledige antwoord is en helemaal toelaatbaar is om te gebruik. Hoe dink jy?
Is daar grense tussen ouers en kinders? Tussen generasies? Tussen kulture? Tussen rasse? Behoort daar grense te wees?
Titel: Woorde soos wolke
Titel: 'n Grens om af te breek
Titel: Beleefnis-in plaas van begrafnis
Titel: Karre met agendas
Titel: MENSE SONDER GRENSE
Titel: Die blou Tuck shop
Titel: Gebakende grense
Titel: Grense ... waar sal die skeidslyn dan le
Titel: Mense, respek en grense - ek verstaan nie
Titel: Vandag in Woorde: Grense